הדפנדנסיות הפדרליות של ונצואלה

הדפנדנסיות הפדרליות של ונצואלה (בספרדית: Las Dependencias Federales de Venezuela) הן ישות פדרלית בוונצואלה. הישות כוללת את מרבית האיים של ונצואלה בים הקריבי (למעט האיים הכלולים במדינת נואבה אספרטה וכן עוד כ-90 איים קטנים המסונפים למדינות השונות) הכלולים ב-12 קבוצות. האיים מיושבים בדלילות ומתגוררים בהם באופן קבע 2,155 תושבים (נכון ל-2011), וכן עוד כמה מאות דייגים הבאים לשם בעונת הדיג.

היסטוריה
ב-8 בנובמבר 1777 הוציא קרלוס השלישי, מלך ספרד צו מלכותי לפיו האיים בשליטת ספרד בדרום הים הקריבי יהיו בתחום השיפוט של הקפיטניה חנרל של ונצואלה, היחידה המנהלית הקולוניאלית של ספרד באזור ונצואלה של היום.

לאחר מלחמת העצמאות של ונצואלה בשנות ה-20 של המאה ה-19 אזור ונצואלה, כמו גם האיים, הפך לחלק מרפובליקת קולומביה הגדולה. לאחר שוונצואלה הפכה למדינה עצמאית ב-1830 האיים עברו לשליטתה. ב-30 במאי 1845 נחתם הסכם שלום וידידות בין ספרד וונצואלה אשר בעקבותיו איזבלה השנייה, מלכת ספרד, הכירה רשמית בעצמאות ונצואלה ובכך שכל האיים שהיו שייכים לקפיטניה חנרל של ונצואלה שייכים כעת לוונצואלה העצמאית.

לאחר שבאמצע המאה ה-19 ארצות הברית החלה לכרות גואנו באיסלה דה אבס, ונצואלה החלה לתבוע מארצות הברית את הריבונות על האי. ארצות הברית הכירה בכך באופן רשמי ב-1861. הולנד תבעה לבעלות על האיים, אך היא הכירה בבעלות ונצואלה עליהם באופן רשמי ב-1865 לאחר בוררות בינלאומית.

ב-22 באוגוסט 1871, הוכרזו כל האיים של ונצואלה למעט מרגריטה, קובגואה, קוצ'ה (האיים המרכיבים את נואבה אספרטה) ואיסלה דה אבס כשייכים לטריטוריה פדרלית חדשה "קולון" על ידי נשיא ונצואלה אנטוניו גוסמאן בלנקו. ב-4 ביולי 1895, בתקופת נשיאותו של חואקין קרספו, גם איסלה דה אבס הוסף לטריטוריה. ב-16 במאי 1905 הנשיא סיפריאנו קסטרו החליט לצרף את האי קוצ'ה לטריטוריה ולהפוך את העיירה סן פדרו דה קוצ'ה שבאי לבירת הטריטוריה. ראשי מדינת נואבה אספרטה לא הסכימו למצב ובסופו של דבר האי חזר אל המדינה וכן כל הטריטוריה פורקה והאיים עברו לשליטה ישירה של הממשלה במסגרת הדפנדנסיות הפדרליות.

בעשורים שלאחר מכן היו ניסיונות של בריטניה וקולומביה לתבוע בעלות על איסלה דה פטוס וארכיפלג לוס מונחס בהתאמה, אך בסופו של דבר הם הכירו בבעלותה של ונצואלה. בשנות ה-70 וה-80 של המאה ה-20 ונצואלה חתמה על הסכמים עם ארצות הברית, הולנד וצרפת שהסדירו את גבולותיה הימיים עם המדינות האלו.

ב-2011, עבר חוק בוונצואלה לפיו יחל תהליך שבו יאורגנו הדפנדסיות בטריטוריות איים (territorios insulares) ובמחוזות משניים (distritos menores). הטריטוריה הראשונה והיחידה עד כה, טריטוריית האיים פרנסיסקו דה מירנדה, נוסדה בהמשך 2011 והיא כוללת את ארכיפלג לאס אבס, ארכיפלג לוס רוקס והאי איסלה לה אורצ'ילה.

הקבוצות המרכיבות את הישות
600px הקבוצות המרכיבות את הדפנדנסיות הפדרליות של ונצואלה מספר אי או קבוצה שטח בקמ"ר אוכלוסייה (נכון ל-2011) איים בקבוצה קואורדינטותבתוך המדף היבשתי 1ארכילפג לוס מונחס0.20  -מונחס דל נורטה - מונחה דל אסטה - מונחס דל סור  2איסלה לה טורטוגה156.60-איסלה לה טורטוגה - איסלס לוס טורטוגיוס - קאיו ארדורה - לוס פלנקינס - קאיוס דה ניו מרטין - איסלוטה אל ואפור - קאיוס דה פונטה דה רנצ'וס 3איסלה לה סולה0.0005-איסלה לה סולה 4ארכיפלג לוס טסטיגוס 6.53172איסלה קונחו - איסלה איגואנה - איסלה מורו בלנקו - איסלה רחדה - איסלה נורואסטה - פניון דה פוארה - איסלה טסטיגו גראנדה 5ארכיפלג לוס פראילס 1.92-צ'פרה - גואקראידה - פוארטו ריאל - נבובו - קומינוטו - מקררה - גואאיריארה - לה בלנדרה - לה פצ'המחוץ למדף היבשתי 6איסלה דה פטוס 0.60-איסלה דה פטוס 7 ארכיפלג לוס רוקס 40.611,471 גראן רוקה - קאיו פרנסיסקי - איסלה לרגה - נורדיסקי - מדריסקי - קרסקי - דוס מוסקיסס - קאיו סל - קאיו נובה ורדה - נורונקי - אספנקי - קאיו קרנרו - קאיו סלסקי - קאיו בקבה - קאיו דה אגואה - קאיו גראנדה  8איסלה לה בלנקייה 64.53-איסלה לה בלנקייה 9ארכיפלג לוס ארמנוס 2.14-לה אורקייה - איסלה לוס מורוצ'וס - איסלה גרואסו - איסלה פיקו (או איסלה פנדו) - איסלה פונדאדרו - איסלה צ'יקיטו 10 איסלה לה אורצ'ילה 40.00-איסלה לה אורצ'ילה - קאיו אגואה - קאיו סל - קאיו נורסטה 11 ארכיפלגס לאס אבס 3.35  -איסלה אבס דה ברלובנטו - איסלה טסורו - קאיו בובי - קאיו דה לאס בובס - איסלה אבס דה סוטבנטו - איסלה לרגה - קאיו טירה - איסלה סקיסקי - קאיוס דה לה קולוניה - איסלה מסטה - קאיו סטרנהבאזור תהומות 12איסלה דה אבס   0.045  -איסלה דה אבס  '''הדפנדנסיות הפדרליות של ונצואלה  342.25  2,155  

קישורים חיצוניים

הערות שוליים

קטגוריה:ונצואלה: חלוקה מנהלית
קטגוריה:הקריביים: טריטוריות תלויות